Tūjasmuiža
Tūjasmuiža (agrāk arī Tūja, Tūjas skola) ir apdzīvota vieta Limbažu novada Liepupes pagastā. Izvietojusies pagasta vidusdaļā pie autoceļa P11 12 km no pagasta centra Mustkalniem, 34 km no Salacgrīvas un 76 km no Rīgas. Apdzīvotā vieta izveidojusies pie bijušās Dūjas muižas (Taubenhof) centra. 1564. gadā muiža piederēja Heinriham Ulenbrokam, 1624. gadā Jurgenam Aderkasam, bet 1646. gadā – Hansam Engedesam, no 1670. gadiem Tūju pārņēma Dunteni, bet līdz 1727. gadam tā piederēja Mekiem. Līdz mūsdienām pārbūvētā veidā saglabājies kungu nams, kurā 1919. gadā iekārtoja skolu.